- Carlos Sainz va reveni la Ferrari şi va concura în Marele Premiu al Australiei
- Piltoul s-a refăcut după operaţia de apendicită
- Antrenamentele, calificările şi cursele de Formula 1, Formula 2 şi Formula 3 ale Marelui Premiu al Australiei sunt LIVE STREAM în AntenaPLAY. Calificările şi cursa de Formula 1 sunt pe Antena3 CNN
Carlos Sainz va reveni la Ferrari şi va concura în Marele Premiu al Australiei. Pilotul spaniol s-a recuperat, după ce a suferit o operaţie de apendicită, motiv pentru care nu a participat în Marele Premiu al Arabiei Saudite.
Marele Premiu al Australiei va fi la finalul acestei săptămâni, pe Antena 3 CNN şi în AntenaPLAY. Cursa va fi duminică, live pe Antena 3 CNN, de la ora 5:45.
Carlos Sainz va reveni la Ferrari şi va concura în Marele Premiu al Australiei
Sainz, care a fost al treilea în deschiderea sezonului în Bahrain şi ultimul pilot care a învins Red Bull, în Singapore, în septembrie anul trecut, s-a retras de la Marele Premiu al Arabiei Saudite, în weekendul 8-10 martie, din cauza apendicitei.
Spaniolul a fost înlocuit de pilotul de rezervă Oliver Bearman pe circuitul Jeddah Corniche, dar el ar trebui să se întoarcă în această săptămână în monopost la Albert Park.
"Carlos este aici la Melbourne de două zile şi este OK. Ne aşteptăm ca el să concureze", a declarat un purtător de cuvânt.
Sainz va părăsi Ferrari la finalul sezonului pentru a-i face loc lui Lewis Hamilton, de şapte ori campion mondial cu Mercedes.
Britanicul Bearman, în vârstă de 18 ani, a avut un debut extraordinar în F1 la Jeddah, terminând al şaptelea după ce a pornit de pe locul 11 pe grila de start. El este cel mai tânăr debutant Ferrari din istorie.
Charles Leclerc a vorbit despre rivalitatea de la Ferrari cu Carlos Sainz
Charles Leclerc a rupt tăcerea despre rivalitatea cu Carlos Sainz. Acesta va fi ultimul sezon în care cei doi vor fi colegi. Sainz va pleca de la echipă la finalul acestui sezon. În locul său va veni Lewis Hamilton.
Chiar dacă în curse cei doi dau duc lupte crâncene, Leclerc a spus că are o relaţie foarte bună cu Sainz.
"Întotdeauna încercăm să luptăm la limită. Evident, trebuie să ținem cont de faptul că Ferrari vine înaintea tuturor lucrurilor, nu ne putem asuma riscuri inutile. În ceea ce mă privește, în Bahrain, nu am fost în măsură să lupt cum trebuie pentru că am avut probleme semnificative de gestionat, dar, în cele din urmă, este vorba despre găsirea unui echilibru și, uneori, se poate întâmpla să depășești puțin limita și să fii puțin prea agresiv.
Discutăm după cursă, aşa am făcut mereu în acești ani, dar nu-mi amintesc niciun moment în care să fi apărut o problemă între noi. Este un lucru bun și ar trebui să fie mereu așa și, sincer, nu am niciun dubiu în această privință, pentru că avem o relație grozavă chiar și în afara mașinii. Suntem foarte deschişi şi sinceri cu noi înșine; vorbim des. Trebuie să găsești un echilibru, iar noi am reușit, cred că am reușit", a spus Charles Leclerc despre Carlos Sainz.